पाएं अपने शहर की ताज़ा ख़बरें और फ्री ई-पेपरडाउनलोड करें
जमीनी विवाद एवं पुरानी रंजिश को लेकर शहर की स्वर्ण जयंती नगर निवासी तीन भाईयों पर नामजद तीन युवकों ने लाठी-डंडों से हमला बोल दिया। घटना में दयाचंद शर्मा व उसके भाई संजय शर्मा तथा उनके ताऊ के लड़के डालचंद के गंभीर चोटें आई हैं। घटना के संबंंध में दयाचंद ने पुलिस थाना कुम्हेर में आरोपी कुम्हेर निवासी अमित लवानिया व उसके भाई अवधेश लवानिया एवं एक दोस्त लोकेश जाट निवासी साबौरा के खिलाफ मारपीट करने का मामला दर्ज कराया है।
दर्ज कराई रिपोर्ट में कहा है कि हम किराये की कार में सवार होकर साबौरा से भरतपुर की ओर आ रहे थे, कि साबौरा-महरावर के बीच अचानक एक स्कॉर्पियो गाड़ी हमारी कार के आगे आकर रुकी और उसमें से अमित, अवधेश व लोकेश जाट डंडा और हथौड़ा लेकर उतरे तथा हम तीनों पर अचानक हमला बोल दिया। रिपोर्ट में कहा गया कि आरोपी लोकेश जाट से हमारी पुरानी रंजिश चल रही है और अमित और अवधेश से हमारा पारिवारिक जमीनी विवाद चल रहा है। बमुश्किल भाग कर हमने अपनी जान बचाई। पुलिस ने मामला दर्ज कर जांच शुरू की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn